b'\n_START_ARTICLE_\nUndertoner\n_START_PARAGRAPH_\nUndertoner er et dansk musiksite, som besk\xc3\xa6ftiger sig med national og international musik og som dagligt udgiver plade- og koncertanmeldelser, interviews, nyheder, konkurrencer, klummer, musik- og koncertanbefalinger og andre features. Siden januar 2012 er Undertoner ogs\xc3\xa5 medarrang\xc3\xb8r af koncertr\xc3\xa6kken Undertoner pr\xc3\xa6senterer..., hvor en r\xc3\xa6kke bands showcases p\xc3\xa5 spillestedet Beta p\xc3\xa5 Amager._NEWLINE_Undertoner har hver m\xc3\xa5ned ca. 12.000 unikke visninger og anmelder b\xc3\xa5de mindre bands og mere etablerede musikere._NEWLINE_Undertoner har omtrent 30 (mere eller mindre) aktive og skribenter og anmeldere tilknyttet og en redaktion p\xc3\xa5 fire redakt\xc3\xb8rer med hvert deres omr\xc3\xa5de: Koncerter, web, artikler og nyheder plus en chefredakt\xc3\xb8r._NEWLINE_Undertoner er b\xc3\xa5ret af frivillig arbejdskraft, har eksisteret siden 2003 og blev startet af Anders Hjortk\xc3\xa6r Christensen.'